Preguntes sobre la newsletter- Iberia\nInici Centre d'ajudaCercadorPreguntes més freqüentse-Butlletins Iberia.com\ne-Butlletins Iberia.comTens dubtes?\nDubtes més freqüents sobre e-Butlletins Iberia.com\nCom em puc subscriure als E-Butlletins o actualitzar les meves dades i preferències?\nNo vull rebre informació comercial en el meu correu electrònic\nEt pots donar d'alta a través dels bàners o mòduls d'e-Butlletins, com els que pots trobar a les pàgines d'ofertes o d'actualitat, o altres que podràs veure mentre naveguis per Iberia.com.\nEl procés consta de 2 passos, per evitar subscripcions no desitjades pels clients:\nEn primer lloc, caldrà que emplenis un petit formulari amb algunes dades obligatòries (nom i adreça electrònica) i, immediatament, se t'enviarà un correu electrònic a l'adreça introduïda, on se t'indicarà la data límit per confirmar la subscripció. Si no confirmes la subscripció abans de la data límit, no hauràs finalitzat el procés d'alta i la teva sol·licitud s'eliminarà de manera automàtica.\nPer completar el procés de subscripció, hauràs de prémer Confirmar Alta, i això et durà a una pàgina on podràs completar o modificar les teves preferències i finalitzar el procés.\nA partir d'aquest moment podràs rebre informació sobre ofertes, promocions i noticies referents al Grup Iberia, així com dels partners amb què el Grup Iberia manté relacions, la qual cosa et permetrà beneficiar-te de ser un client d'Iberia.\nA més, si ens indiques la teva ciutat de sortida i les destinacions preferides, et podrem oferir propostes més ajustades als teus interessos.\nPots actualitzar les teves dades o canviar les preferències des de l'últim e-Butlletí que hagis rebut, fent clic a l'enllaç "gestionar preferències" o, si ho prefereixes, en qualsevol moment pots tornar a realitzar l'operació de "donar-se d'alta" o tornar a indicar la teva adreça electrònica als mòduls d'e-Butlletins, la qual cosa generarà l'enviament d'un missatge a la teva adreça electrònica, en el qual se't preguntarà si vols "Anul·lar la subscripció" o bé "gestionar preferències". Només hauràs de triar l'opció pertinent.\nEt recomanem que prenguis algunes precaucions abans de facilitar informació a través de la xarxa. Has d'assegurar-te que proporciones les dades d'una manera segura. Fes una ullada als nostres consells i assegura't que utilitzes iberia.com sense posar en perill la seguretat de les teves dades.\nContrasenyes o passwords\nPensa en les contrasenyes com si fossin claus. No facis servir la mateixa contrasenya per a diversos comptes o serveis, ja que en cas de robatori podrien accedir a tots els teus comptes.\nIntenta crear una contrasenya "forta" (difícil de desxifrar) combinant l'ús de lletres majúscules i minúscules, números i caràcters especials (si està permès). Com més llarga sigui la contrasenya, molt millor.\nEvita l'ús d'informació personal, paraules del diccionari i números consecutius.\nIberia no enviarà mai per correu electrònic cap sol·licitud en la qual se't demanin les teves dades personals o les teves claus d'accés.\nEl "phishing" és un frau comú a Internet que consisteix en l'enviament de missatges de correu electrònic que simulen ser d'empreses importants, com ara bancs, entitats financeres, negocis en els quals s'efectuen pagaments i compres en línia, etc. Aquests missatges ofereixen suposades promocions o beneficis en nom d'una empresa, per tal de cometre delictes com la suplantació d'identitat i l'extracció de diners, entre d'altres, i inclouen un enllaç que dirigeix l'usuari a un lloc web que en teoria és conegut, però que en realitat és una còpia de l'original. L'objectiu és l'obtenció d'informació confidencial de l'usuari (claus d'accés, dades de la targeta de crèdit…), de manera que quan l'usuari introdueix les dades a la pàgina web falsa, es copien a un fitxer o base de dades que, més endavant, l'atacant utilitzarà a la pàgina web real de l'empresa.\nPer evitar aquest frau, et recomanem que:\nVerifiquis la font d'informació. No contestis automàticament cap missatge de correu electrònic que et sol·liciti informació personal o financera.\nNo facis clic als enllaços adjuntats al correu, ja que de manera oculta et podrien dirigir a una pàgina web fraudulenta. Tecleja directament l'adreça web al teu navegador o fes servir els marcadors/preferits si vols anar més ràpid.\nComprovis que la pàgina web a la qual has entrat sigui una adreça segura. Per fer-ho, mira si comença amb https:// i que, a la barra d'estat del navegador, hi aparegui un petit cadenat tancat.\nHas de tenir en compte que els proveïdors de serveis seriosos no envien missatges amb l'encapçalament "Benvolgut client", sense cap mena de personalització (el procediment normal és que demostrin que realment saben qui ets). Tampoc et deixis enganyar pel fet que el missatge inclogui números de referència sense significat que no es puguin verificar.\nTampoc t'oblidis d'aplicar algunes precaucions elementals, com ara passar el cursor pels enllaços per veure l'enllaç de veritat.\nSi reps una comunicació que et generi alguna sospita relativa a alguna reserva que no has fet, o bé que contingui un localitzador que no coincideix amb el que en el seu moment et vam facilitar durant el procés de compra, o qualsevol altre missatge que a priori et sembli sospitós, elimina-la i, si vols, posa't en contacte amb el Centre d'Atenció Iberia Plus per aclarir qualsevol dubte o consulta, o envia'ns un correu a consultaseguridad@iberia.es\nSi has rebut un missatge de correu d'aquestes característiques i has introduït les teves credencials en una pàgina fraudulenta, et recomanem que modifiquis immediatament la contrasenya d'accés al compte d'Iberia des d'Iberia.com i també la de tots aquells serveis en què utilitzis la mateixa contrasenya. En aquest sentit, et tornem a recomanar que facis servir diverses claus d'accés per a diferents serveis.\nCentra la teva atenció en l'adreça URL de la pàgina web. Hi ha pàgines web fraudulentes que semblen totalment reals. Fixa't-hi bé!\nPer fer pagaments online, fes servir només connexions segures (https: // …). Assegura't que es visualitzi el cadenat verd en el moment de proporcionar les dades personals o de pagament.\nEls pagaments online de qualsevol tipus s'haurien de realitzar de manera exclusiva a través de pàgines encriptades. Segons la signatura, el certificat d'encriptació també inclou un control per saber si la pàgina web és real. Un dels consells és afegir https en comptes d'http a la línia de l'adreça web, un altre és la icona del cadenat, que a més ha d'aparèixer de color verd.\nA iberia.com, totes les dades que ens facilitis passaran per pàgines amb https.\nProtecció de seguretat del PC\nAssegura't de tenir instal·lat un programa de protecció antivirus i que estigui actualitzat. La situació ideal és que, a més de protegir contra els virus, el programa compti també amb protecció contra malware (programari maliciós). Cada vegada hi ha més antivirus que per defecte incorporen ambdós modes de protecció, però és molt recomanable que ens assegurem que realment sigui així.\nMantén el programari del sistema operatiu actualitzat i al dia, ja que les actualitzacions inclouen proteccions contra les últimes amenaces de seguretat.\nProtegeix el teu ordinador amb una contrasenya que sigui secreta.\nEt recomanem que, a més, instal·lis un tallafoc personal al teu ordinador.\n"Scams" o estafes\nSi et sembla massa bo per ser veritat, probablement es tracti d'una estafa.\nLes estafes es presenten de moltes maneres, ja sigui a través de mitjans socials, correus electrònics, trucades telefòniques, etc.\nSospita si t'ofereixen una oferta, un servei o un premi, especialment si s'ha d'efectuar un pagament o proporcionar dades personals.\nSovint, les ofertes només estan disponibles durant períodes de temps limitats o fins i tot només en aquell instant concret, la qual cosa obliga a prendre una decisió immediata.\nHotspots Wi-Fi (Punts d'accés Wi-Fi)\nEls punts d'accés Wi-Fi als llocs públics poden ser molt útils però moltes vegades no són segurs.\nMolts punts d'accés no encripten la informació enviada a través de la xarxa Wi-Fi i, per aquest motiu, pot ser interceptada per una altra persona.\nNo iniciïs mai una sessió a llocs que no et semblin legítims. Assegura't sempre que el lloc estigui totalment encriptat. Accedeix sempre a xarxes que tinguin un cadenat.\nQuan hagis acabat d'utilitzar una connexió, no t'oblidis de tancar la sessió i de desconnectar-te de la xarxa Wi-Fi.\nEls dispositius mòbils són essencialment petits ordinadors.\nInstal·la un programari antivirus per protegir-te del "malware" (programari maliciós)\nProtegeix el teu mòbil amb una contrasenya o PIN\nMantén les teves aplicacions actualitzades i al dia\nSi et roben el dispositiu, a través de l'operador pots invalidar-lo si disposes del codi IMEI. Desa aquesta informació en un lloc segur per si n'has de fer ús.\nEl codi IMEI és un número únic de 15 o 17 xifres que permet identificar de manera unívoca qualsevol terminal mòbil associat a una xarxa GSM o UMTS i que no canvia mai durant la vida útil del telèfon. Entre altres accions, permet bloquejar els terminals mòbils en cas de robatori deixant-los inservibles. Per tant, simplement haurem de notificar l'IMEI del mòbil en l'escrit de denúncia que es presenti a les autoritats per tal que l'operadora de telefonia procedeixi a bloquejar-lo.\nAquest codi d'identificació normalment està imprès en una etiqueta a la part inferior de la bateria dels mòbils, però també es pot obtenir introduint al telèfon la combinació *#06#, que permetrà visualitzar l'IMEI des del terminal.\nPrivadesa i identitat\nTracta les teves dades personals com si fossin diners en efectiu.\nNo donis informació personal a cap "persona" i, si ho has de fer, assegura't d'haver llegir les condicions legals de la pàgina web on introduiràs les teves dades, per saber exactament l'ús que en faran i qui hi podrà accedir.\nFacilita la teva informació únicament a través de llocs web encriptats (busca "https" al principi de l'adreça web) i de confiança.\nSi ets client d’Iberia Plus pots accedir a la teva àrea personal / meu perfil / subscripcions, i seleccionar aquelles comunicacions concretes que desitjges no rebre.\nSi has demanat rebre els butlletins d'ofertes d'Iberia.com podràs fer-ho des de l'últim butlletí que hagis rebut punxant a l'enllaç "gestionar preferències" i donar-te de baixa, o en qualsevol moment a través dels mòduls d'e-Butlletins d'Iberia.com, pots tornar a realitzar l'operació de "donar-se d'alta" o indicar de nou el teu correu electrònic, el que generarà l'enviament d'un missatge a la teva adreça electrònica preguntant si vols "gestionar preferències" o "Anular Subscripció". Només hauràs de prémer l'opció desitjada i ja hauràs completat la teva petició de baixa.


DIFTRONIC, Control automàtic de l'angle d'impulsió - Madel\nInici / Difusió / DIFTRONIC, Control automàtic de l’angle d’impulsió\nControl automàtic de l’angle d’impulsió\nDIFTRONIC Control automàtic de l’angle d’impulsió de l’aire per a difusors de geometria ajustable mitjançant un servomotor elèctric tipus On/Off. El sistema es compon d’una sonda de temperatura connectada a una central de control que pot gestionar des d’1 fins a 30 difusors amb servomotor. La sonda s’instal·la al conducte d’impulsió i transmet la temperatura de l’aire d’impulsió a la central. Quan aquesta és superior a 26 ºC, la central dóna l’ordre als servomotors de posicionar els difusors en mode calor per evitar l’estratificació de l’aire. Per contra, quan la temperatura és inferior a 26 ºC, els difusors es posicionen en mode fred per evitar que la vena d’aire arribi a la zona d’ocupació a una velocitat excessiva.


Catàleg de l'exposició dels 25 anys de PND. L'objectiu de l'exposició era comunicar la cultura del disseny versus de cultura "de disseny" instigada pels mitjans periodístics, d'aquí prové el format tabloide de la publicació. L'exposició estava organitzada en tres àmbits –Dissenyadors, Usuaris i Empreses– que al catàleg es tradueixen en tres colors diferents –vermell, blau i verd–. Donat el seu gran tamany, va ser necessari dissenyar una carpeta que resolgués la dificultat del transport i que ,quan es vol guardar a la llibreria, tan sols cal separar-ne les nanses per la línia troquelada, quedant com a sobrecoberta protectora.\nEdició bilingüe i en color del catàleg de l'exposició dels 25 anys de PND. L'objectiu de l'exposició era comunicar la cultura del disseny versus de cultura "de disseny" instigada pels mitjans periodístics, d'aquí prové el format quasi tabloide de la publicació. L'exposició estava organitzada en tres àmbits –Dissenyadors, Usuaris i Empreses– que al catàleg es tradueixen en tres games de colors diferents –vermell, blau i verd–.


Esdeveniments solidàris amb la participació de l'associació AjutSI\nPrimer premi al concurs fotogràfic Gràcia Solidari\n24 de maig de 2021 4 de febrer de 2019\nAjutSI ha guanyat el Primer Premi del concurs fotogràfic Gràcia Solidària\nEtiquetes Altres esdeveniments\nMusical CaixaFòrum a benefici d’AjutSI\n4 de maig de 2021 18 de novembre de 2018\nTeatre musical a CaixaFòrum a càrrec de la companyia de teatre dels alumnes de l’Institut Picasso de Torre Barò, dirigits per Luisa Casas, amb la obra EN JAZZ Barcelona, que podeu veure al nostre apartat de videos, realitzat per Gonzalo Herralde. També va participar Halldór Mar amb una petita actuació. L’acte va ser organitzat pels …\nAl Sopar del 2018 celebrem el 20è aniversari amb un badge conmemoratiu\n6 de maig de 2021 14 d'abril de 2018\nEl president Xavier Valdivieso presentant el 20 aniversari d’AjutsSI al Sopar el 14 d’abril de 2018. En aquest acte es va regalar als assistents un badge commemoratiu.\nActuació de Nereida Folk al sopar del 2017\n3 de maig de 2021 20 de maig de 2017\nSopar del 2017 al Casinet d’Hostafrancs. Vam comptar amb l’actuació del grup Nereida Folk, que es van brindar a actuar per AjutSI amb el seu repertori de folk tradicional de diferents països. Els instruments inclouen dues flautes travesseres, un arpa, un contrabaix i percussió.\nEstand d’AjutSI a la Fira de Nadal del 2016\n3 de maig de 2021 25 de desembre de 2016\nVoluntaris a l’Estand d’Ajutsi a la Fira de la Virreina de Gràcia Solidària per Nadal del 2016.\nExposició del treball dels nostres alumnes amb ARTistLOVE\n6 de maig de 2021 18 de desembre de 2016\nExposició de la col·laboració d’ARTistLove després del taller que van fer a l’escola Parameswar amb els alumnes on van pintar murals a les parets. Us convidem a visitar la secció de vídeos Artist Love.\n9SON i artístes convidats al concert de Luz de Gas\n10 de juny de 2021 14 de setembre de 2016\nEl Concert solidàri d’AjutSI va ser un gran esdeveniment amb la col·laboració de molts artites i grups amics de 9SON. Es va fer a la sala Luz de Gas de Barcelona amb gran assistència de públic jove.\nMúsica i poesia per AjutSI a La Violeta de Gràcia\n3 de maig de 2021 10 de maig de 2014\nEl grup de poetes i músics ARTFLOW va compaginar les dues arts en un acte solidàri a la Violeta de Gràcia el dia 10 de maig 2014 on també es va explicar el projecte d’AjutSI.\nAjutSI amb Gràcia Solidària a la Festa Major de Gràcia\n3 de maig de 2021 15 d'agost de 2006\nCol·laboració amb la Festa Major de Gràcia l’estiu de 2006. AjutSI, amb un estand solidàri, va participar amb d’altres associacions també de Gràcia Solidària\nAjutSI amb la mostra d’Associacions de La Mercè\n6 de maig de 2021 24 de setembre de 2004\nAjutSI ha participat durant uns anys a la Fira d’Associacions de la Mercè amb venda de productes solidàris, fins que es va canviar el format i la participació a la fira ja no és possible.


Es presenta el llibre Manuel de Cabanyes poemes essencials. Selecció, traducció i comentaris d’Oriol Pi de Cabanyes | Masia d'en Cabanyes\nEs presenta el llibre Manuel de Cabanyes poemes essencials. Selecció, traducció i comentaris d’Oriol Pi de Cabanyes\nper Masia el abr. 19, 2017 • 13:05 No hi ha comentaris\nAquest cap de setmana la Masia d’en Cabanyes acull els actes entorn a la Diada de Sant Jordi que començarà dissabte 22 d’abril a les 12 del migdia amb la presentació del llibre “Manuel de Cabanyes, poemes essencials. Selecció, traducció i comentaris d’Oriol Pi de Cabanyes” editat pel Consell Comarcal del Garraf a cura d’El Cep i la Nansa Edicions.\nA més, d’aquests actes, el cap de setmana continuen les activitats familiars a la Masia d’en Cabanyes. Dissabte 22 d’abril torna la visita-taller teatral “Les muses del museu” i diumenge la visita-taller “Converteix-te en un pintor romàntic”.\nAltres dates a tenir en compte\nPel que fa a la nova edició dels Premis Eugeni Molero i Albert Virella i Bloda de Periodisme i investigació comarcal amb la que el Consell Comarcal del Garraf vol fer reconeixement al treball periodístic i d’investigació relacionat amb la comarca, el termini de presentació de treballs finalitza el 28 d’abril i el lliurament de premis es farà el 20 de maig.\nD’altra banda durant el mes de maig i juny el Centre d’Interpretació del Romanticisme Manuel de Cabanyes acollirà una nova edició de visites temàtiques. Enguany amb dues sessions: el 14 de maig amb la xerrada de la historiadora de l’art, Isabel Coll: Obres de gènere mitològic i el retrat, entre la còpia i la invenció i, el 28 de maig on l’historiador Francesc Carnicer ens convidarà a fer un passeig pel món a principis del segle XIX amb la xerrada El món a l’època dels Cabanyes.\nEl 10 de juny es presentarà el llibre “La Masia d’en Cabanyes. Un relat cultural de fa 200 anys a través de vuit mirades. Art, col·leccionisme, música, llibres, fotografies, indumentària i llegendes” que recull les visites temàtiques dels anys 2015 i 2016.\nAixí mateix, un any més el CIRMAC a les activitats en motiu del Dia Internacional dels Museus, per la qual cosa el dijous 18 de maig el centre romandrà obert entre les 10 i les 14h amb visites autoguiades i el dissabte 20 de maig participarà amb la resta de museus de la ciutat a la Nit dels Museus on els visitants podran descobrir la Masia d’en Cabanyes i el Centre d’Interpretació del Romanticisme Manuel de Cabanyes a partir de les 19h i fins a la 1 de la matinada amb música en directe als jardins i la visita autoguiada gratuïta al CIRMAC.\nPer acabar, el 15 de juny tindrà lloc una visita teatralitzada a la Masia d’en Cabanyes amb la que els visitants descobriran la personalitat i singularitat de la Masia i les persones que hi van viure.\nPost anteriorProgramació de Sant Jordi a la Masia d'en Cabanyes Següent postEs presenta el tiquet de museus de Vilanova i la Geltrú


Ocalan és segrestat a Kenya i traslladat a Turquia en una operació misteriosa\nLa guerrilla kurda acusa turcs i israelians de protagonitzar el complot contra el seu líder\nAlguns dels manifestants, com aquest jove de Frankfurt, varen ser detinguts.\nTurquia ha detingut el seu principal enemic públic, el cap rebel kurd Abdalah Ocalan, en una operació secreta de les seves forces especials, la qual envolta un gran misteri.\nOcalan arribà a Turquia la matinada d'ahir, segons anuncià el primer ministre turc, Bulent Ecevit, visiblement emocionat. «Vàrem dir que el capturaríem en qualsevol lloc del món. I complim aquesta promesa de l'Estat», afirmà Ecevit. Ocalan, afegí el cap del Govern turc, «ha de retre comptes, davant la Justícia turca independent, pel que va fer i va fer fer als altres».\nEcevit es negà a donar dades concretes de les circumstàncies que permeteren detenir el líder kurd, que dilluns es trobava a Kenya.\nSegons el ministre grec d'Afers Exteriors, Ocalan es trobava en l'ambaixada de Grècia a Nairobi i l'abandonà amb la intenció de dirigir-se a l'aeroport per viatjar a Holanda i entregar-se al Tribunal de la Haia.\nEl líder kurd desaparegué quan anava cap a l'aeroport i traslladat a Turquia amb un avió privat cedit per un empresari turc. «El seguíem des de fa dotze dies en diferents països», declarà Ecevit, abans d'indicar que la seva detenció és el resultat «d'una persecució discreta i intensa» en la qual participaren els Serveis Secrets (MIT) i l'exèrcit turc. Ocalan «va ser detingut sense ser ferit i sense que ningú ho hagi resultat», es limità a indicar el primer ministre.


Prou agressions als periodistes! | Col·legi de Periodistes de Catalunya\nInici / Actualitat / Prou agressions als periodistes!\nEl Col·legi de Periodistes de Catalunya condemna i rebutja les agressions que aquest matí ha sofert un periodista de Barcelona Televisió quan cobria l'operació que els Mossos d'Esquadra han dut a terme al barri de Gràcia.\nL'actuació policial anava dirigida contra un grup acusat de diversos atracaments a entitats bancàries a Alemanya. El reporter ha estat agredit per un grup de persones concentrades en rebuig a aquesta operació policial i ha entrat a una farmàcia per refugiar-se dels agressors, que li han robat l'equip.\nLa degana del Col·legi, Neus Bonet, ha traslladat a la direcció d'informatius de BTV tot el suport del Col·legi de Periodistes de Catalunya i l'ha posat a la seva disposició per allò que creguin que els pot ajudar.\nL'agressió i persecució de periodistes mentre realitzen la seva feina i la destrucció o robatori dels seus mitjans de treball atempten contra el dret a la informació dels ciutadans. Qualsevol coacció o acte de violència cap els professionals de la informació, vingui d'on vingui, és del tot inacceptable.\nDes del Col·legi de Periodistes, lamentem que els periodistes s'hagin convertit en el blanc dels atacs i no acceptem que es posi en perill la seva integritat quan fan la seva feina.\nPodeu veure el vídeo a BTV


Nomenaments telemàtics. Informació per al curs 2017-2018 » educaccio.cat\nEstàs a:Inici»EDUCACIÓ»Pública»Nomenaments telemàtics. Informació per al curs 2017-2018\nBy Publica on\t 11 d'agost de 2017 0 Comentaris\nInformació per al curs 2017-2018 (11 d’agost de 2017)\nPer adjudicar entre el personal inscrit a la borsa de personal docent les vacants i substitucions que hi ha pendents d’assignació, es preveu que els dies 30 i 31 d’agost de 2017 els Serveis territorials del Departament d’Ensenyament i el Consorci d’Educació de Barcelona facin actes de nomenament telemàtic.\nA partir del 24 d’agost els serveis territorials del Departament d’Ensenyament i el Consorci d’Educació de Barcelona adjudicaran les vacants i substitucions dels llocs de treball específics (d’àmbit d’ensenyament secundari en centres de formació d’adults).\nLes persones que no disposin de connexió a Internet poden fer aquestes gestions a la seu dels serveis territorials que els correspongui; també poden acudir a la seu central del Departament d’Ensenyament (Via Augusta, 202, Barcelona), als seus serveis educatius o a les biblioteques públiques de la Generalitat.\n* Tots aquests documents es poden descarregar des de l’aplicació “Nomenaments telemàtics”, al web dels serveis territorials que correspongui.\nEntrada anteriorReseña: Los ignorantes\nEntrada següent Relació de persones convocades als actes d’adjudicació de places del curs 2017-2018\nEtiquetes: Slide2, TOP-PÚBLICA, NOMENAMENTS DOCENTS, PERSONAL INTERÍ I SUBSTITUT, FORMACIÓ\nLink de la imatge: https://educaccio.cat/wp-content/uploads/2017/08/AdjudicacionesEstiu2017.png


Albert Castellanos: La corrupció com a debilitat nacional\nLa corrupció com a debilitat nacional\nEl passat dijous el programa Polònia feia la seva pròpia paròdia del musical 'Els Miserables' per tal d'exemplificar els múltiples casos de corrupció que s'han fet públics durant les últimes setmanes. Fa temps que convivim amb el corc de la corrupció a casa nostra. Seria molt còmode afirmar, en un moment polític com l'actual, que tots els mals venen d'Almansa en aquest aspecte: que la corrupció impregna la política espanyola però que no ha afectat a la catalana, que en som impermeables. Malauradament no és així. Durant aquestes vacances de Nadal em van fer arribar un estudi recent molt interessant de la Comissió Europea: un estudi de les variacions regionals de la qualitat de govern a la UE. S'intenta capturar - a nivell estatal i sub-estatal - la qualitat d'un govern a partir d'un indicador compost que combina les següents variables: el control de la corrupció, el compliment de la llei vigent, l'efectivitat en l'acció governamental i el rendiment de comptes de les polítiques públiques. Malauradament no en sortim precisament gaire ben parats a l'índex europeu més recent (2009): els colors més foscos (mapa) corresponen a nivells de qualitat de govern més baixos. Caldria analitzar en detall l'arquitectura d'aquest indicador per tal d'interpretar-lo correctament però, com a mínim, ens assenyala - més enllà de l'anècdota - que potser a Catalunya no podem presumir tant com voldríem.\nEls nostres dèficits democràtics, específicament l'existència de casos corrupció (presumptes o efectius), és probablement ara com ara la nostra debilitat interna més greu com a país. I considero que ho és probablement per diverses raons. En primer lloc, debilita la legitimitat de les nostres institucions públiques i del nostre sistema democràtic. En un moment en que ens disposem a exercir plenament el nostre dret a decidir, qualsevol cosa que mermi la legitimitat de les nostres institucions és altament inoportuna. De fet, els casos de corrupció seran - de fet ja ho han estat des de mitjans de comunicació espanyols - el principal flanc d'atac d'aquells que ens volen debilitar per a que no poguem exercir el dret a decidir el nostre propi futur. Per altra banda, la corrupció també genera una desconfiança perpètua sobre el sector públic i les seves capacitats que s'han accentuat en temps de crisi com els actuals. Òbviament, la derivada ideològica d'aquesta creixent desconfiança no és menor: pot ser temptador pensar que com més petit sigui el 'pastís' públic menor és el cost derivat de la corrupció. Cal ser perseverants en recordar quan calgui i on calgui, però, que la corrupció no és cap debilitat social congènita ni cap tret cultural, sinó un símptoma de subdesenvolupament i retard democràtic. El problema no és el volum o el pes relatiu de les rendes públiques doncs, sinó la permissivitat social davant dels intents d'apropiació privada d'aquestes rendes. I en la determinació d'aquesta permissivitat social TOTS, tot i que no en la mateixa mesura, en som una mica responsables.\nA curt termini, en el moment polític en el que ens trobem, no és trivial la manera com haurem d'abordar els presumptes casos de corrupció que puguin afectar a la política catalana els propers mesos. Disposem de prou precedents per preveure que els casos de corrupció que apareguin a la llum pública 1) Tindran una clara intencionalitat política de dinamitar el procés d'independència i 2) Seran tramitats per institucions espanyoles altament polititzades manifestament contràries al procés i, per tant, d'objectivitat i equanimitat més que dubtosa. Són motius suficients per justificar la 'immunitat' dels qui hi estiguin inculpats? Probablement no, però convé tenir-ho ben present per NO OBLIDAR que tant l'àrbitre com el terreny de joc seran els de l'equip contrari. Davant d'aquesta casuística, potser seria convenient que els qui volem garantir l'èxit del procés actuéssim de manera preventiva. La depuració de responsabilitats polítiques prèvies només depèn de nosaltres i presenta múltiples avantatges: evitem el desgast de les campanyes de desprestigi de l'exterior, reforcem la legitimitat interna i externa del procés i prestigiem l'exercici de la política a Catalunya - que també fa falta -. No fer-ho - per conveniència o per desídia - tenint en compte els temps que ens esperen, no només seria una immoralitat sinó que significaria una imprudència de nefastes conseqüències pel país. Ens ho podem permetre?\nPublicat per Albert Castellanos Maduell a 17:05


Els nous Brivalls tiren amunt – Des de les Aubagues\nPàgina d'inici › Brivalls › Els nous Brivalls tiren amunt\nEl cap del Brivalls reconeix que a Cornudella costa perquè no tens tanta facilitat d’atreure un gruix important de gent, però, “com tota feina ben feta obté la seva recompensa, i nosaltres a una escala molt inferior a la d’altres colles, mica en mica cada cop augmentem el nombre de castellers”. La colla actual està superant els registres de la passada etapa, de la que se’n senten hereus. “Som els Brivalls de Cornudella, la colla castellera del Priorat. El nostre referent són els antics Brivalls i així els anomenem, també conservem el mateix color de camisa, i ens sentim orgullosos que ens identifiqueu amb ells”.\n01.11.1982.- 3de7c, 2de6, 5de6, 2iPde5\n24.08.2014.- 3de6a, 4de7, 2de6, Pde5\nArticle original: http://revistacastells.cat/index.php/2014/08/els-nous-brivalls-tiren-amunt/\n‹ 4de7! Apoteosi Brivall a la Plaça de la Vila de Cornudella (inclou vídeo 46 minuts)\n[Vídeo] Diada castellera Cornudella 24 agost 2014 ›


Joc Princesa de gel Temps de la piscina en línia. Juga gratis\nJoc Princesa de gel Temps de la piscina en línia\nJocs dibuixos Animats Jocs Jocs per nenes Jocs per nens Disfressar-se Disseny Princesa Cold Heart Pantalla tàctil html5 androide\nPrincesa de gel Temps de la piscina\nA l'hivern, en el regne Erendell molt fred i tots els que puguin venir a descansar en els països càlids. Anna no és una excepció, i se'n va anar en un viatge cap al mar, on el sol dóna tot el seu calor. Avui el dia estava molt calent i Anna va decidir que fins que no arriba al mar i és millor que passar tot el dia al terrat de l' hotel, on hi ha una gran piscina i fresc. Ajuda a la noia a triar un bonic vestit de bany per a una caminada a la piscina.


Taller Evolució dels vertebrats\nEn aquesta activitat els estudiants treballen els canvis experimentats pels éssers vius al llarg del temps a partir de l’àmplia verietat d’animals que viuen al Zoo.\nVisita comentada durant la qual es mostren les principals adaptacions al medi dels animals vertebrats.\nTaller Nómades del mar\nAquest taller explica a través de l’experimentació els principals mètodes científics de seguiment de les espècies a la natura.\nEn aquest taller es descobreixen les estructures i estratègies animals per aconseguir satisfer les seves necessitats vitals.\nEstudi dels éssers vius segons la classificació taxonòmica, aproximació als conceptes de Regne, Fílum, Classe.\nLa completa col·lecció de primats del nostre Zoo permet estudiar representants de les famílies més importants d'aquest ordre i reflexionar al voltant del seu parentiu amb l'espècie humana.


Els Reis arribaran a Olot malgrat els obstacles de la COVID-19 :: Ajuntament d'Olot\nEls Reis arribaran a Olot malgrat els obstacles de la COVID-19\nL’entitat, que fa més de 70 anys que és la responsable d’organitzar l’esdeveniment, ha hagut d’adaptar les propostes previstes a la normativa i a les mesures per evitar la propagació de la COVID-19.\nEl Centre Cultural els Catòlics d’Olot organitza un any més, i amb el suport de l’Ajuntament d’Olot, el Campament i la Cavalcada de Reis de la ciutat, que tindrà lloc del 2 al 4 de gener, i el 5 de gener de 2021, respectivament.L’entitat, que fa més de 70 anys que és la responsable d’organitzar l’esdeveniment, ha hagut d’adaptar les propostes a la normativa vigent, i en canvi constant, conseqüència de les mesures preventives de la Covid-19, per tal que els visitants puguin gaudir dels espectacles d’una manera segura.\nLa comitiva reial a la pantalla\nPer poder comunicar totes les novetats d’enguany als olotins i olotines, els personatges de la comitiva reial han facilitat diversos vídeos que es compartiran a través de l’Instagram de l’entitat @catolicsolot, des d’on s’informarà també qualsevol canvi d’última hora.\nUn any més, tots els alumnes de primària dels centres educatius de la ciutat rebran la carta amb la informació del campament i cavalcada reial. El disseny de la carta enguany és obra de Gursimran Kaur, alumna de 6è de primària a l’Institut Escola Greda.\nEl Campament Reial, un espai segur i amb entrada prèvia\nEl Campament Reial tindrà lloc del 2 al 4 de gener de 2021 i s’instal·larà, com anys anteriors, a l’interior de la Plaça Clarà. L’espectacle començarà a les 6 de la tarda, i els visitants podran gaudir de la visita en grups reduïts, per garantir les distàncies entre els diferents grups estables i de convivència.\nPer accedir al recinte, els espectadors hauran de disposar d’una entrada, adquirida prèviament de forma gratuïta a través de la pàgina web d’OlotCultura www.olotcultura.cat. A diferència d’altres anys, totes aquelles persones que no disposin d’entrada, no podran accedir al recinte. Les entrades, que permetran l’accés al Campament Reial cada 20 minuts, es podran retirar a partir del dijous 31 de desembre a les 10h i cada usuari podrà disposar d’un màxim de 4 entrades. L’aforament al recinte serà limitat d’acord amb la normativa de prevenció de la COVID.\nCom a novetat, els carters reials formaran part de l’espectacle i no recolliran les cartes directament dels infants. Aquests els podran fer arribar les cartes a través de les bústies que s’habilitaran a l’interior i a l’exterior del campament, i també per correu electrònic a través de l’adreça reis@olot.cat.\n22 km de cavalcada, l’opció preferida per l’organització, i un concurs de fanals virtual\nDes de fa més de 3 mesos, l’organització ha estat treballant amb una cavalcada dinàmica que pretén recórrer més de 20 km passant per tots els barris de la ciutat. Tot i així, les últimes informacions que arriben del PROCICAT, a falta d’una resolució definitiva, aposten per uns espectacles estàtics, i l’entitat està treballant a diverses propostes per adaptar-se a la normativa, sempre evitant el contacte directe entre els reis mags i els infants. En tots els casos, l’organització apel·la a la responsabilitat individual, per garantir la seguretat de l’esdeveniment.\nEnguany, el concurs de fanals Miquel Gou serà virtual. Els participants, hauran de publicar les imatges de la creació dels seus fills i filles a Instagram, etiquetant el compte de l’entitat. El jurat valorarà aquells fanals més originals i fets a mà pels infants. Els guanyadors es donaran a conèixer a través del mateix compte el dissabte 9 de gener.


“Les persones poden ser l'èxit o el fracàs d'una empresa”\nExplica les claus per gestionar un equip humà i aconseguir la fidelització de la plantilla\nManzano a l'edifici del grup Pyrénées d'Andorra la Vella.\nActualitzada 04/05/2018 a les 07:14\nComanda un equip de 1.134 treballadors des de fa 22 anys. Un dels col·lectius humans més importants del Principat, en què els treballadors tenen una veterania i una mitjana d’edat de les més altes: onze anys de carrera a l’empresa i 42 anys d’edat. En un any, a Pyrénées poden arribar a realitzar fins a 2.500 entrevistes.\nCom s’aconsegueixen aquestes xifres?\nLes persones tenen un pes molt gran perquè és sempre el que pot representar l’èxit o el fracàs d’una empresa, i la propietat i el consell d’administració sempre ho han tingut molt present.\nQue el 87% de les persones amb responsabilitat dins del grup han fet la carrera professional aquí. Han entrat com a venedors i han acabat com a membres de l’equip directiu. D’aquí han sortit vuit directors de recursos humans d’Andorra.\nCom és el clima laboral intern?\nEl mesurem cada any i l’orgull de pertinença sempre ha estat per sobre del 85%. També hi ha beneficis socials, amb la fundació Jacquelin Pradere, que ha concedit ajuts a prop d’una quarantena de treballadors.\nCom s’aconsegueix tenir una satisfacció del 85%?\nEl salari té un efecte positiu quan s’incrementa però decau al cap de pocs mesos si no hi ha altres coses que enriqueixen aquest salari. La seguretat i fiabilitat que dona aquesta empresa són altíssimes. Es paga la nòmina rigorosament, la legislació laboral es compleix amb rigor. A més, tenim un sistema de gestió de recursos humans que diria que és molt avançat. Quan sortim a explicar el nostre model fora d’Andorra se sorprenen, i parlo de Barcelona, París, Milà o Brussel·les.\nParticipa tothom en les enquestes de clima laboral?\nLes han arribat a complimentar un 90% de la plantilla tot i que és voluntari. I és que la part de retribució variable del salari està condicionada per uns objectius qualitatius dins dels quals hi ha la millora del resultat de l’enquesta de clima.\nI què hi analitzen?\nEl grau de satisfacció respecte a un seguit d’escales com l’orgull de pertinença, el reconeixement, la retribució o l’estil de lideratge. Sobre 100, pensem que és negatiu estar per sota del 67%, i això ens obliga a fer plans d’acció de millora. Al cap d’un any quan es torna a mesurar sabem si s’ha millorat o no.\nAndorra és un país amb molta rotació laboral. Com ho combaten?\nL’esforç fonamental d’aquesta empresa és el capital humà, i això fa que tinguem fidelitzada la nostra plantilla a partir del tercer o quart any. Hi ha factors que influeixen en la rotació que no són propis de Pyrénées, sinó que tenen a veure amb el país, perquè no tothom que arriba s’arrela o li agrada. L’arrelament a l’empresa és el factor fonamental que fa que una persona tingui continuïtat.\nQue la mitjana de veterania dels treballadors rondi els onze anys fa que Pyrénées sigui una excepció a Andorra?\nLluitem per ser-ho i crec que ho aconseguim en bona mesura. Tenim una plantilla gran i això vol dir que la gent es fa gran treballant aquí.\nTambé deu dependre del tipus de feina.\nSí, no podem parlar d’una rotació sobre la base d’una tipologia d’empresa. Som un grup d’empreses i dins hi ha sectors on la rotació és molt més baixa que d’altres. Per exemple a la restauració l’índex de rotació és més alt que al comerç, l’administració o els serveis.\nD’on provenen els treballadors de Pyrénées?\nHi ha cert equilibri entre treballadors estrangers i andorrans. De fet, cada vegada hi ha més andorrans. El nombre d’andorrans va pujant gradualment.\ntraten de pagarle mejor a las cajeras del supermercado. En realidad es una verguenza de la forma que trabajan y lo que son remunerados. Por ahi comienza el mejor marketing .\n#4 'No comment'\nPura retòrica i corporativisme d'empresa. Amb la reforma laboral les persones passen a ser un producte del mercat i al servei d'aquest, és més, som mercaderia barata que se substitueix fàcilment.\nSi el lider, no sap gestionar una empresa i està dedicat les hores necessaries, dificilment una emrpesa tiri endavant i molt - els empleats puguin respondre enversa la empresa.\nHi ha una frase molt acertada, que molts mepresaris dele país s'hauiren de plantejar molt seriosament: Cuida bien de tus empleados, y tus empleados ya se ocuparan de cuidar a tus clientes. Els empresaris tenen aquesta frase al revès complentament\nLes persones ? I tant! però començant pels caps i titulars de l'empresa, que és on solen originar-se tots els problemes. No siguem cínics.\nPer un govern, igual ! En tenim la prova !!


FiraTàrrega celebra els seus 40 anys amb un recorregut històric i afectiu amb pastís d'aniversari inclòs | Ràdio Tàrrega\nls carrers de la capital de l'Urgell recuperen el teatre de carrer amb espectacles controlats per les mesures covid\nESCOLTA-HO AMB LA VEU DELS SEUS PROTAGONISTES:\nFiraTàrrega ha aixecat el teló celebrant la quarantena edició amb un acte institucional que ha fet un recorregut històric i emocional des de l'inici de la fira, el 1981. A la plaça dels Comediants les directores executiva i artística del certamen, Natàlia Lloreta i Anna Girebet han presentat l'acte, on també hi han intervingut persones que d'una manera o altra han estat relacionades amb la Fira i representaven a diferents col·lectius.\nAixí doncs, un dels impulsors de la primera edició, l'artista Josep Minguell, ha explicat de forma teatral com va rebre l'encarrec del llavors alcalde Eugeni Nadal de transformar la Festa Major de setembre en un esdeveniment cultural amb el teatre com a eix central. Minguell ha escenifiat com Tàrrega va viure aquell esdeveniment just després de la dictadura.\nEl que fou director executiu de FiraTàrrega durant 24 anys, Pau Llacuna ha posat èmfasi en el fet de que FiraTàrrega és coneguda i reconeguda a tot el món en l'àmbit teatral.\nEl responsable tècnic de la Fira Joan Marc Gabernet i el cap de la brigada municipal Salvador Solé, han participat en l'acte a través d'unes veus en off i han explicat els secrets per transformar una ciutat com Tàrrega en un gran escenari.\nEn l'acte també hi ha participat Ester Bartomeu, vicepresidenta de l’Associació d’Actors i Directors de Catalunya, Justo Barranco en representació dels periodistes, Àngela Boix que ha parlat en nom de la companyia de dansa La Veronal, el targarí Jordi Muntada que ha fet de portaveu dels més de quatre milions d'espectadors que es calcula que han passat per la Fira durant aquests quaranta anys.\nPer tancar l'acte l'alcaldessa de la ciutat i presidenta del Patronat de la Fira del Teatre al Carrer, Alba Pijuan Vallverdú ha repassat algunes de les seves vivències com a targarina durant aquests quaranta anys.\nCom a tot aniversari l'acte ha acabat bufant les espelmes, en aquest cas d'un pastís d’aniversari fet per l'exdirector artístic i escenògraf Llorenç Corbella on hi havien representades algunes de les escenes més recordades d'aquests anys a FiraTàrrega.\nEl teatre torna al carrer\nAquest primer dia de Fira ja s'han pogut veure algunes espectacles experiencials com els que ofereixen les companyies Eléctrico 28 amb [The Frame] un peça de carrer que parteix de l'observació de la quotidianitat; Kamchàtka, amb Alter, una peça que aprofundeix en el tema de les migracions humanes amb un recorregut convertit en èxode que fa una simbiosi amb el paisatge; la versió d'Otel·lo amb mirada femenina Desdèmona, d’Alba Sarraute & Les Ofèlies; la travessia audioguiada a través d’un walkman analògic i amb regust als paisatges de la Manxa que ens proposa la companyia [ los números imaginarios ] amb Quijotes y Sanchos.


Subvencions. Consorci de Comerç, Artesania i Moda de Catalunya\nAmb el Pla de Subvencions anual, la Generalitat, a través del Consorci de Comerç, Artesania i Moda (CCAM), concreta la seva voluntat de fer costat al sector del comerç, els serveis, la moda i l’artesania per aconseguir millorar-ne la posada al dia, modernització i rendibilitat, i alhora impulsar un creixement sostenible i respectuós amb l’entorn i el medi ambient.\nConvocatòria per a la concessió de subvencions en l’àmbit del comerç, dels serveis, l’artesania i la moda per a l’any 2018\nPeríode de sol·licitud: 9.07.2018 - 14.08.2018\nConvocatòria de subvencions en l'àmbit de l'Artesania per a l'any 2018\nBases reguladores de la concessió de subvencions en l'àmbit del comerç, els serveis, l'artesania i la moda\nPrograma 1: Competitivitat de l'empresa a través de les entitats\nTambé se subvencionen projectes de desenvolupament del talent (organització de fires, tallers, formació, jornades, Tour Retails o premis tant sectorials com territorials), i de foment de la internacionalització (amb assessorament extern, jornades de formació internacional, etc.).\nInfografia del programa\nPrograma 2: Participació de les empreses de comerç en fires sectorials, multisectorials i professionals d’àmbit nacional, estatal i internacional\nObjectiu: Promoure la participació en fires nacionals, estatals i internacionals d'empreses de comerç i de serveis, per potenciar la comercialització dels seus productes.\nPersones beneficiàries: empreses de comerç i de serveis.\nDespeses subvencionables: contractació de l'espai i de l'estand; el lloguer de mobiliari i assegurances; les despeses de muntatge, desmuntatge i decoració (per compte aliè); els serveis de vigilància, seguretat i neteja, així com contractació d’hostesses com a personal extern; el transport de mercaderies (per compte aliè); i la retolació, senyalització, i publicitat en mitjans de comunicació, incloses les despeses de disseny, producció i edició.\nRequisits: La inversió mínima subvencionable global és de 1.000€, i la despesa de cadascuna de les fires de, com a mínim, 500€.\nQuantia de la subvenció: El programa subvenciona fins el 50% de les despeses amb un màxim de 3.000€ en el cas de fires nacionals i estatals, i de 5.000€ en el cas de fires d’àmbit internacional. En qualsevol cas, la quantitat màxima a atorgar és de 5.000€.\nPrograma 3: Transformació digital\nPrograma 4: Nova implantació de comerços i millora comercial dels establiments\nPrograma 5: Internacionalització de la moda\nObjectius: estimular i promoure la participació dels dissenyadors i marques de moda en showrooms comercials internacionals temporals de moda o en fires internacionals; i augmentar la presència de dissenyadors i marques catalanes a l’exterior i potenciar la diversificació de mercats.\nPersones beneficiàries: empreses de disseny de moda que participin en espais de venda efímers temporals internacionals.\nAccions subvencionables: participació com a expositors, en showrooms i/o fires o altres esdeveniments similars internacionals que es realitzin fora de Catalunya i de l’estat.\nDespeses subvencionables: transport i assegurança de la col·lecció o dels productes a exposar; la contractació de l’espai on es faci el showroom o l’exposició; la producció de l’aquest espai, i la promoció de la seva participació.\nRequisits: La inversió mínima subvencionable total és de 1.000€, i la despesa de cadascuna de les fires de, com a mínim, 500€.\nQuantia de la subvenció: Per a les petites i mitjanes empreses de moda, l’ajut cobreix fins el 20% de la despesa per a la participació en fires i showrooms a la UE, i del 50% si són fora de la UE. En el cas de les microempreses i els autònoms l’ajut arriba fins al 50% del cost. En qualsevol cas, la màxima quantitat de l’ajut serà de 5.000€.\nPrograma 6: Promoció i comercialització dels productes artesans\nObjectiu: promoure la comercialització de l’artesania i fomentar la competitivitat i la qualitat d’empreses artesanes mitjançant diferents vies de comercialització i difusió.\nPersones beneficiàries: empreses que desenvolupin una activitat artesanal inclosa al Repertori de Famílies d’Oficis Artesans de la Generalitat (annex del Decret 182/2014, de 30 de desembre, sobre l'activitat artesanal). Queda exclosa l’artesania alimentària.\nAccions subvencionables: participació en fires, fires-mercats i/o mercats d’àmbit nacional, estatal i internacional, mitjançant un estand; i la realització exposicions, participació en concursos, aparicions en guies de turisme, comerç, etc... ja siguin físiques o online, i accions similars destinades a millorar i diversificar la comercialització.\nDespeses subvencionables: contractació de l'espai i de l'estand; el lloguer de mobiliari i assegurances; el muntatge, desmuntatge i decoració (per compte aliè); serveis de vigilància, seguretat i neteja, i contractació de personal extern a l’estand; transport de mercaderies (per compte aliè); retolació, senyalització, i publicitat en mitjans de comunicació; inserció en guies; i participació en concursos exposicions, entre d’altres.\nRequisits: inversió mínima subvencionable total és de 1.000€, i la despesa de cadascuna de les actuacions ha de superar 500€.\nQuantia de la subvenció: fins al 50% del cost, amb un màxim de 5.000€ per la participació a fires, fires-mercats, mercats, exposicions individuals i concursos de caire internacional; de 3.000€ per la participació a fires exclusivament per a compradors professionals, exposicions individuals i concursos nacionals o estatals; i de 1.500€ per a la participació a fires-mercat i/o mercats d’àmbit nacional o estatal i aparició en guies de turisme, comerç, etc., físiques i online i altres actuacions destinades a millorar i diversificar la comercialització dels productes. La quantitat màxima a atorgar és de 5.000€.\nPrograma 7: Millora de la gestió de l’empresa artesana\nObjectiu: dotar d’eines a les empreses artesanes que millorin la seva gestió i els processos de disseny i producció.\nPersones beneficiàries: empreses que desenvolupin una activitat artesanal inclosa al Repertori de Famílies d’Oficis Artesans de la Generalitat\nAccions subvencionables: transformació digital, millora del disseny de producte, d’equipaments productius i capacitació tècnica de les artesans.\nRequisits: inversió mínima subvencionable total és de 1.000€. Els projectes a subvencionar relacionats amb la transformació digital s’han de dur a terme a través d’empreses especialitzades del sector amb acredutada experiència. Les despeses subvencionables són la creació i/o millora de la pàgina web i del comerç online, l’alta en plataformes online (Etsy, Amazon, etc.), alta i gestió dels perfils corporatius a xarxes socials i actuacions de màrqueting digital. També són subvencionables els estudis de disseny per a l’elaboració de noves col·leccions de producte, la compra de maquinària, equips i programari per a la millora de la producció i la gestió, i la participació en formació de millora de la capacitació tècnica.\nQuantia de la subvenció: fins al 50% del cost, amb un màxim de 3.000€.\nPrograma 8: Notorietat de les fires i fires-mercat d’Artesania\nObjectiu: prestigiar les fires i fires-mercat d’artesania en l’àmbit de Catalunya\nDestinataris: administracions locals i els seus organismes públics, adscrits o vinculats.\nAccions subvencionables: activitats divulgatives de prestigi i elements de difusió, promoció i publicitat de les activitats divulgatives que aportin valor afegit al concepte de la fira.\nDespeses subvencionables: accions divulgatives relacionades amb l’artesania, com conferències, exposicions, demostracions d’oficis, tallers infantils, concurs... i les depeses de difusió i publicitat d’aquestes accions.\nRequisits: les entitats sol·licitants han de ser els organitzadors de la fira o fira-mercat, que ha de tenir un caràcter artesà, ja sigui monogràfic o multisectorial, i que compti amb la participació d’expositors amb carnet artesà. Laq fira ha d'estar registrada al registre d'activitats firals del Departament d'Empresa i Coneixement.\nQuantia de la subvenció: fins al 50% del cost de la despesa, amb un màxim de 10.000€.


Isabel Gemio pateix una gran pèrdua i revoluciona les xarxes socials\nIsabel Gemio | Instagram\nRedacció 22/08/2021 12:40 pm\nDes que fos destronada de la primera línia televisiva, Isabel Gemio va enfocar la seva carrera a la ràdio i recentment s’ha reciclat com a ‘youtuber’. Tot i que el seu canal no ha calat en una audiència tan massiva com ho va fer el programa ‘Sorpresa, Sorpresa’ i ‘Lo que necesitas es amor’, la presentadora i comunicadora extremenya es fa un lloc, passet a passet, en els nous formats.\nDesprés de causar una revolució a les xarxes per l’entrevista que li va realitzar a María Teresa Campos, en la qual entrevistadora i entrevistada no estaven en la mateixa sintonia i això no va passar desapercebut per al públic, Isabel ha tornat a causar sensació després d’anunciar, i relatar detalladament, la pèrdua que ha patit.\n“Bon dia, bona gent. Ahir va ser un dia especial. Vaig perdre la meva cartera, bé, vaig deixar la bossa en el carret del súper on vaig anar a comprar. Portava set o vuit targetes, a més del DNI , el permís de conduir, el de premsa, el de família nombrosa, targetes bancàries… etc. quan vaig tornar a buscar-lo, ningú l’havia deixat a la caixa. Desolació. Portava 40 minuts a comissaria quan em va trucar María, la directora de www.fundacionisabelgemio.com. Un senyor tenia la meva bossa. Em vaig posar a plorar”, ha relatat.\n“Juan Felipe i Pilar, ell Informàtic, ella teleoperadora, em van explicar: van trucar a la fundació, i tot i que estaven, van agafar el telèfon. Gràcies María. La resta, podeu imaginar-ho. Quantes persones haguessin fet el mateix ? L’atzar va voler que fossin dues persones honestes, sensibles, generoses, les que veiessin la meva bossa a la porta del súper”, ha afegit.\n“Els vaig abraçar. Em van fer tenir esperança en l’ésser humà. Hi ha gent meravellosa per aquí disposada a fer accions que canvien les coses. Ells van canviar el color del dia. De sentir-me fatal, a sentir una immensa alegria. I tot, per ells, el seu gest, l’atzar, la sort”, ha clonclòs Isabel Gemio.


La UOC adapta el campus virtual als telèfons mòbils - Observatori Beat\nLa UOC adapta el campus virtual als telèfons mòbils\nensenyament universitari, iPad, Josep M. Vinyes, mòbils, Universitat Oberta de Catalunya\nLa Universitat Oberta de Catalunya ha presentat (25/10/2011) un nou portal i campus mòbil en fase beta perquè els estudiants puguin accedir als serveis del centre des del seu telèfon intel·ligent o tauleta. La nova plataforma funciona des del passat 26 de setembre i més de 9.000 usuaris únics ja l'han visitada.\nEl nou portal mòbil inclou la informació més rellevant de la versió estàndard però s'adapta a les necessitats dels telèfons intel·ligents com l'iPhone, BlackBerry i Android. El projecte ofereix als alumnes la possibilitat d'escollir el suport amb el qual volen rebre els materials didàctics -PDF, web, MP3 i MP4, entre d'altres-, i pretén fer més accessibles els materials a qualsevol lloc i a qualsevol hora. S'hi podran consultar, per exemple, les preguntes més freqüents dels nous estudiants, l'agenda d'activitats, les últimes notícies, vídeos molt curts, etc. També hi haurà un accés al catàleg mòbil de la Biblioteca (per a fer cerques o reservar llibres, per exemple), a banda de l'oferta formativa de la UOC, contactes de les seus territorials o informació institucional.\nDurant el mes de novembre també es preveu la sortida a l'Apple Store de l'aplicació iUOC per a iPad en versió beta. L'aplicació, que s'ha fet en col·laboració amb Orange, permetrà facilitar l'accés a les aules, la bústia o Els meus materials per mitjà d'aquesta mena de dispositius. Aviat també es farà l'adaptació d'aquesta aplicació per a tauletes Android.\nFont: UOC (octubre 2011)


2016 juny : Penya Barcelonista Els Tamarells\nDia 27 es tanca el cens de penyista 2016\nEl proper dilluns dia 27 de juny es tanca el cens de penyista FC Barcelona. Si teniu alguna alta prevista de fer i ens voleu enviar el full emplenat, ja la podrem incloure en el nou cens i passarà a gaudir de tots els avantatges que li proporciona tant la penya com el club.\nEl cobrament de la quota de la temporada 2016-2017 es farà la primera setmana de juliol, i a finals del mateix mes rebreu el carnet nou en els vostres domicilis. En aquesta ocasió vos podem avançar que el nou carnet el dedicam al recordat jugador i entrenador Johann Cruyff.\nMoltes gràcies per la vostra confiança, nosaltres seguirem treballant per que esteu orgullosos de pertànyer a la PB Els Tamarells. Visca el Barça !!\nÈxit rotund en el sopar solidari a Cas Concos, 400 persones i 3.800 euros per ajudar a Jaume Parra\nDESTIL·LACIÓ DE SOLIDARITAT A CAS CONCOS\nJAUME PARRA JA TÉ LA SEVA CADIRA DE RODES\nUna vertadera exhibició de compromís i solidaritat es va viure el passat divendres en el Camp de futbol Es Cavaller. L’esdeveniment solidari organitzat per l’Associació de Mestresses de Casa de Cas Concos, la Penya Barcelonista Els Tamarells, amb la col·laboració de la Societat Esportiva Cas Concos i l’Ajuntament de Felanitx, amb un objectiu ben concret: ajudar a que Jaume Parra Julià, un nin concarrí que pateix una minusvalidesa, aconseguís una cadira de rodes que li millori la seva vida diària. L’èxit fou rotund, 400 persones hi assistiren, inclús algunes feren donacions sense assistir, i es recaptaren 3.800 euros, suficients perquè en Jaume ja pugui gaudir de la cadira que tanta falta li feia. El menú del sopar, preparat per Bon Profit, realment feu les delícies dels assistents. Després del menjar hi hagué una rifa de diferents obsequis donats per aquesta causa, i acaba l’esdeveniment amb ball de saló i ball en línia. Assistiren el batle de Cas Concos, Antoni Oliver, la regidora de Serveis Socials de l’Ajuntament de Felanitx Isabel Montero, acompanyada dels regidors Antònia Rosselló i Jaume Monserrat, a més de membres de les entitats organitzadores, Associació Mestreses de Casa de Cas Concos i Penya Barcelonista Els Tamarells. Des de la nostra penya només donar les gràcies a tots els assistents, desitjar que en Jaume tingui una vida més fàcil i millor a partir d’ara i, com és sabut i demostrat, posar-nos a disposició de les persones i entorn que necessiten una mà i que no tenen les mateixes possibilitats que els demés. La penya, sempre solidària.


Els 10 millors llocs per prendre postres a Nashville - Lloc\nPrincipal Bloc Sense Categoria Saludable Lloc\nEls 10 millors llocs per prendre postres a Nashville\nDes de pastissets fins a galetes fins a rosquilles i gelats, aquests llocs de postres segur que satisfaran aquest dolç vostre.\nNashville no només alberga música country i menjar del sud. De fet, algunes de les millors postres es poden trobar en aquesta ciutat. Seguiu llegint per saber on són les botigues de postres i els restaurants que us faran tornar per obtenir més informació.\n1. Gelat de Jeni\nFoto cedida per Ari Richman\nTant si es troba a 85ºF com a 45ºF a l’exterior, Jeni’s sempre és el lloc perfecte per parar a unes postres ràpides. Amb una gran quantitat de sabors, cobertures i salses, les combinacions que podeu crear són infinites. Qui no voldria provar sabors únics com el pecan salat de Borbó o la xocolata amb llet de mel amb ametlles fumades? Però, de debò, s’han de morir. Jeni’s surt amb sabors nous i de temporada constantment, així que proveu-ne un de nou cada vegada que hi aneu i potser trobareu el vostre nou sabor preferit. Jeni’s ho té tot: per a tots els amants del sorbet i del froyo, segur que trobareu opcions delicioses que donin una volta als clàssics sabors americans.\nFoto de Jen Reynolds\nSituat al número 12 del sud, Josephine és un restaurant contemporani i elegant que és igualment perfecte per fer un brunch diumenge, una nit de noies o una cita amb la vostra parella. Si aneu a berenar, els bunyols de sucre de canyella són imprescindibles. Aquestes petites picades són cruixents i càlides del forn, amb un interior lleuger i suau. Aquests sempre us faran tornar per obtenir més informació, simplement són deliciosos.\nFoto cedida per Haley Brecher\nQuan ja no podeu estudiar més, demanar Jake’s Bakes és la forma definitiva de postergar la feina. Aquestes galetes contenen ingredients naturals i tenen un sabor millor que qualsevol altra que he tingut abans. Són més frescos que frescos, es couen just abans de ser lliurats i són suaus i càlids al tacte. Amb deu tipus de galetes diferents, segur que en trobareu una, dues o tres, que us permetran arribar al quadre per obtenir més informació.\nFoto cedida per nashville_eats a Instagram\nels comensals condueixen i bussegen al sud de Califòrnia\nRegaleu-vos amb aquestes delicioses postres de 'galeta de xocolata a la paella' a BrickTop's. Hi ha una galeta de grans dimensions amb una bola de gelat de vainilla tot en una paella el postres per provar si en tindreu. Aquesta és una de les preferides de molts locals i turistes de Nashville i és la delícia perfecta per satisfer el vostre llaminer després del sopar.\n5. Cupcakes de Gigi\nFoto cedida per @nashville_eats a Instagram\nLa botiga original de cupcakes de Gigi es troba al carrer Broadway, a la nostra pròpia ciutat de Nashville. Aquesta no és la típica botiga de magdalenes que també ven galetes, pans, pastissos de formatge i similars. Aquests cupcakes són realment com ningú i els sabors que ofereixen canvien el dia de la setmana. Gigi’s fabrica fins i tot pastissos sense gluten per a aquells que normalment han d’evitar aquestes delicioses delícies a causa d’una al·lèrgia. Si busqueu un aperitiu dolç o menjar d’aniversari en lloc d’un pastís, Gigi’s és el lloc ideal. La proporció entre pastís i gelat no decebrà.\n6. les Paletes\nEn un dia calorós i assolellat a Nashville, a qui no li agradaria gaudir d’una delícia refrescant com aquesta? Les paletes s’elaboren amb fruites fresques, fruits secs i verdures i són unes postres tradicionals a la cuina mexicana. Ofereixen sabors de temporada com el blat de moro i la carbassa, sabors tradicionals mexicans com la pinya i la llima, així com sabors sempre desitjats pels clients, com ara plàtan de xocolata i mantega de cacauet. Podeu assegurar-vos de trobar una paleta que s’adapti al vostre paladar, tant si us agrada el picant com el dolç.\n7. Cinc filles de fleca\nFoto cedida per @five_daughters_bakery a Instagram\nSi busqueu més esmorzars dolços, aneu a Five Daughters Bakery per obtenir el seu famós bunyol de 100 capes, típicament conegut com a cronut, per gaudir d’una experiència decadent. Des de rosquilles fins a cupcakes, les seves pastes són úniques i sens dubte us proporcionaran una satisfacció dolça. Situat al número 12 del sud, Five Daughters és la parada més recent per gaudir d'una delícia.\n8. Sweet CeCe’s\nFoto cedida per Gabrielle Levitt\nA Sweet CeCe, podeu crear qualsevol combinació de sabors i cobertures de froyo i segur que n’esteu satisfets. Alguns dels millors iogurts congelats que he tingut mai han estat en aquesta botiga de postres i és una experiència molt dolça. Amb set ubicacions diferents a Nashville, segur que en trobareu una a prop vostre i, si esteu buscant una delícia refrescant, Sweet CeCe’s és el lloc ideal.\nMaggie Moo’s, a diferència de la majoria de gelateries, utilitza una llosa de marbre refredada per barrejar les cobertures desitjades sense deixar que el gelat es fongui. Des de fruita fins a xips de xocolata fins a boles de massa de galetes, trobareu infinitat de combinacions per incorporar al vostre gelat. La textura suau i cremosa el fa molt deliciós i sempre satisfarà les vostres ganes. Per tant, quan estigueu a Nashville, passeu per Maggie Moo’s per prendre un deliciós gelat.\nFoto cedida per @sprinklescupcakes a Instagram\nAmb una nova ubicació a 12 South, Sprinkles és la destinació com a mínim. Amb una línia a la porta gairebé cada nit, segur que us encantarà la vostra experiència de Sprinkles. Els cupcakes són humits i lleugers per dins i el glasat és ric i cremós: què més es pot demanar? Les combinacions de sabors són realment úniques i presenten cupcakes diferents segons el dia de la setmana. Fins i tot tenen un caixer automàtic per a magdalenes al costat si teniu pressa i voleu un magdalenet per emportar. Sprinkles també ofereix gelats, una nova incorporació a l’empresa i us faran un sandvitx de magdalenes. Això és un imprescindible quan es troba a Nashville i segur que gaudirà del que provi cada vegada que vagi.\nAixí que no us deixeu enganyar pensant que Nashville és només per a pollastre fregit i cachorros, també tenim aquí el joc de les postres.\nAquestes bombes de hamburguesa amb formatge embolicades amb cansalada són completament pecaminoses\nquè s’inclou en una pertinença a l’equinocci\nquè barrejar amb vodka perquè tingui un bon gust\ncom és un mango madur\non dinar en providència ri\ncom fer un espresso sense màquina


“Tots tenim una conilleta a dins que somia en coses grans” | Cultura | EL PAÍS Catalunya\nSHAKIRA | cantant\n“Tots tenim una conilleta a dins que somia en coses grans”\nShakira posa veu i trets físics a la gasela Gazelle a ‘Zootrópolis’, el nou film de Disney\nBarcelona 5 FEB 2016 - 18:12\tCET\nShakira, a la presentació de 'Zootropolis', a Barcelona. Massimiliano Minocri\nQuan et trobes cara a cara amb Shakira és molt difícil quedar-te quiet. El cap se t'omple de Waka Waka, Whenever, Wherever, Addicted to you i Intuition, tot alhora, i et posaries a ballar. T'has de recordar a tu mateix: a poc a poc, a poc a poc. Però alhora el temps és or, la mediàtica cantant està de promoció i la presència a l'habitació d'hotel en la qual rep d'una ajudant amb un cronòmetre per pautar l'entrevista no ajuda precisament a asserenar-se. Perdo els primers segons —una forma molt agradable de perdre'ls— mirant-la als ulls, uns ulls marrons que llueixen vius, alegres i intel·ligents amb la llum que entra per la finestra. Així de pas m'evito mirar-li les cames per dilucidar —per pur punt d'honor professional— si el que porta és una faldilla molt curta o uns minishorts. I després torno a perdre altres instants preciosos dient-li que li he portat un petit obsequi pel seu aniversari (el passat dia 2, com el seu marit Piqué —per a ell no he portat res—) i allargant-li un paquetet. Ella respon contenta com una nena, i això que deu haver tingut molts regals. L'obre a corre-cuita i riu sincerament complaguda davant la petita figureta d'una gasela de plàstic. Una gasela, Gazelle, popularíssima estrella pop del món animal, és, clar, el personatge al qual Shakira (Barranquilla, 1977) posa la veu, detalls del físic i el seu inconfusible estil en la nova producció de Disney Zootrópolis, una pel·lícula divertidíssima el tema de la qual, Try everything (Intenta-ho tot), una canya, interpreta ella.\nPregunta. Què li sembla convertir-se en gasela?\nResposta. És genial, tot i que el meu fill Milan no ho entén gaire, és difícil explicar-li que la teva mare és un dibuix animat a un nen de tres anys.\nP. Li agraden especialment les gaseles?, pensava que més les mangostes.\nR. No la vaig triar jo. Em van trucar de Disney i em van oferir el projecte, vaig anar a Los Angeles, em van ensenyar el dibuix de Gazelle i em va agradar moltíssim. No m'ho vaig pensar dues vegades. Em van ensenyar tots els detalls. És una història amb una trama molt original, diàlegs intel·ligents, molt humor i també amb suspens.\nP. Surten bestioles entranyables, la musaranya mafiosa èmula de Brando a El Padrino, el guepard dels dònuts i sobretot el mandrós funcionari.\nR. El mandrós és adorable, oi?\nP. No hauria preferit ser vostè un altre tipus d'animal? No ho sé, un felí.\nR. Em veus així? (Pausa, la cantant somriu i es deixa mirar; els segons corren) La veritat és que jo també. Però Gazelle és una gasela.\nP. I una estrella de la música, això sí.\n“Li vaig demanar a l’equip de ‘Zootrópolis’ que li posés més malucs al meu personatge”\nR. Vaig sentir que tenim coses en comú. Molts detalls són meus, el color dels ulls, les pestanyes, els cabells. Fins i tot la roba. La faldilla és molt meva. Em va semblar que li faltaven malucs… i vaig demanar que n'hi posessin més. I ho van fer! Ha estat un procés superdivertit i diferent a tot el que havia experimentat abans. M'havien ofert projectes semblants i mai havia acceptat. Però quan vaig conèixer Gazelle… L'equip de producció ha estat a més molt amable i molt humà. Crec que és una pel·lícula plena de sensibilitat i talent.\nP. Era vostè una fan de Disney, quan era petita?\nR. Com tots els nens, vaig veure les pel·lícules clàssiques, i als 8 anys vaig anar per primera vegada a Disneylandia. La veritat, et diré que sempre ha seguit dins meu una nena que gaudeix amb les pel·lícules Disney, també les noves.\nP. Vaja, i quin és el seu personatge favorit, Bambi, Dumbo, la Ventrafocs…?\nP. La fada de Peter Pan. Aquí diem li Campanilla.\nR. Ah, m'agrada molt. I també Bolt, el gos estrella.\nP. Amb dos fills petits deu haver entrat vostè en la categoria d'usuària recurrent de les produccions Disney.\nR. Hahaha, sí, esclar. I és màgic poder compartir aquest món amb, de moment, el meu fill gran. El Sasha encara és molt petitó. De fet al Milan el vaig portar a la preestrena de Zootrópolis amb 17 amiguets de classe.\nP. És una pel·lícula molt simpàtica, i sense els terrors i carregants moralines d'altres produccions Disney.\nR. És una pel·lícula espectacular. I una història universal de superació amb la qual et pots sentir molt identificada. Aquesta conilleta, Judy Hopps, que vol complir els seus somnis que semblen impossibles, il·lògics... Jo he tingut moments Judy en la meva vida. Tots tenim una petita conilleta a dins que somia en coses grans.\nR. Imagina't, jo de petitona a Barranquilla, somiant en grans escenaris i ser estrella de la música, mentre el professor de cant deia que la meva veu era dissonant i que em limités a moure els llavis sense cantar al cor…\nP. M'han dit que li pregunti quin és el secret per ballar bé. Bé, en realitat, ho confesso, no m'ho han dit, és cosa meva.\nR. El secret per ballar bé és voler fer-ho.\nP. Doncs vaja. Només per això balla vostè així?\nR. No et negaré que l'ambient hi ajuda. Haver nascut al costat del Carib és determinant en el meu cas. Allà hi ha una forma molt vital de viure la música. A Barranquilla és obligatori saber ballar. Si no, no sobrevius. És tota una cultura que com saps té el seu origen, les seves arrels, a l'Àfrica.\nP. D'on li ve aquesta contagiosa vitalitat que es manifesta en les seves cançons?\nR. Visc per a la música i d'alguna manera la música viu en mi. Aquesta última època que he estat més parada, pels meus fills, i que m'he donat un temps de llicència creativa m'he fet conscient de com trobo a faltar cantar i veure les persones ballant amb mi. Pot semblar trivial, banal, però és essencial per a mi. Estic feta d'això i per això. Cada fibra de mi. Si no canto i ballo m'asfixio. I ara, al març, em torno a posar en marxa. Començo a escriure noves cançons.\nP. Com és la seva vida aquí a Barcelona, lluny dels colors i les calors de la seva terra?\n“Visc per a la música i la música viu en mi. Estic feta d’això. Cada fibra del meu ésser”\nR. Sóc feliç. Tinc un home que em fa feliç. I una família, que és el que més he desitjat a la vida. Barcelona és una gran ciutat i Espanya un gran país. I Europa… és diferent dels meus orígens però també m'agrada. És cert que m'encantaria que els meus fills coneguessin el que és anar descalç pel carrer i fer amiguets jugant per allà, com vaig fer jo. Però sé que ells no podran. Per moltes raons.\nP. Vostè és bastant universalment estimada, però viu amb una figura, el seu marit, que en canvi crea bastanta controvèrsia.\nR. El Gerard és un home amb un gran carisma i que desperta moltes passions, començant per mi. Ell viu sense por, és un home feliç i juganer, essencialment. Hi ha gent a qui li molesta la seva actitud, però ell està jugant. No té cap mala intenció. És un home molt autèntic i molt divertit.\nP. La conilleta Judy de Zootrópolis s'ha d'enfrontar a l'assetjament dels seus companys a la policia, rinoceronts, búfals, i de grans carnívors. Vostè mateixa ha hagut de veure cartells com el del camp de l'Espanyol al partit contra el FC Barcelona "Shakira és de tots". Què pensa d'aquest tema que enverina la nostra societat que és la violència de gènere?\nR. És una cosa en què ens hem de comprometre tots i que se soluciona principalment educant la gent.\nL'assistent, que ja ha deixat córrer un temps extra de descompte, assenyala la fi de l'entrevista. Shakira s'aixeca de la cadira i s'acomiada amb dos petons i un gran somriure. M'obligo a mirar-li les cames: són shorts. En tornar a alçar la vista, la cantant continua somrient i s'aparta els cabells de la cara amb el mateix gest de Gazelle, la gasela. És impossible no imaginar-les totes dues fonent-se en una sola gran estrella que posa a ballar de manera esbojarrada tothom. Oh, oh, oh, oh, try everything.


Putin també juga a hoquei gel - Esport3 - TV3 i Catalunya Ràdio\nPutin ha marcat dos dels nou gols del seu equip (ITAR-TASS)\nPutin també juga a hoquei gel\nEl dirigent del Kremlin s'ha posat els patins per jugar un partit d'hoquei gel benèfic, que es fa des de 2011, per commemorar el recent 70è aniversari de la victòria sobre el feixisme en la Segona Guerra Mundial\n16/05/2015 - 18.03 Actualitzat 16/05/2015 - 18.31\nEl president rus, Vladímir Putin, és un capsa de sorpreses. L'última ha tingut lloc al port de Sotxi, al mar Negre, quan Putin s'ha vestit per jugar un partit d'hoquei gel benèfic per commemorar el 70è aniversari de la victòria sobre el feixisme en la Segona Guerra Mundial.\nPutin ha format part d'una selecció formada per jugadors ja retirats, a més de polítics. L'equip rival estava format per jugadors en actiu de la Lliga nacional i alts funcionaris, entre ells l'actual ministre de Defensa, Serguei Xoigú.\nPutin ha estat l'encarregat d'obrir la llauna i marcar un segon gol, en un partit que ha acabat amb un 9-2 a favor de l'equip del dirigent del Kremlin.


Existeixen les societats adultes? - Valors\nExisteixen les societats adultes?\nJosé Ramón Ubieto| 25/04/2022 18/01/2022 |Opinió|\nParlar de societat implica avui algun matís previ, ja que és un terme molt lligat a una altra època, on el nivell de cohesió i homogeneïtzació social era alt. Els valors propis del patriarcat, sostingut per les figures carismàtiques, les relacions verticals i l’exclusió –com a subjectes de ple dret– de parts importants de la població (dones i nens), no han desaparegut, però assistim a un cert declivi. En canvi, avui podem parlar més aviat de lligams socials, en plural, per definir així la diversitat de discursos que coexisteixen en una mateixa època i en un mateix territori. Qualsevol gran ciutat del nostre entorn inclou, al seu si, aquesta diversitat de llaços que es manifesten en dinàmiques familiars, vivències sexuals, pràctiques religioses o culturals ordenades per valors molt diferents entre ells. La globalització ha dissolt, en part, algunes de les barreres que suposaven l’espai i el temps, coordenades que contribueixen a aquesta homogeneïtat més gran i a la idea mateixa de societat com un ens clar i precís.\nPosteriorment, la digitalització de les nostres vides ha incorporat lleis pròpies –els valors de les quals estan molt marcades pel règim de l’economia de l’atenció i el valor dels beneficis econòmics que comporta– i ha anat modelant també els lligams socials. Un dels efectes més coneguts, que la pandèmia ha posat al descobert, és el sorgiment de les anomenades bombolles que els algoritmes afavoreixen i en què s’agrupen persones de procedències molt diverses, que hi troben una identitat i una pertinença social.\nMoltes troben en l’odi la cola que les fa consistir: s’agrupa al voltant de l’odi aquell qui pensa diferent o actua d’acord amb altres valors o pràctiques socials. Aquestes bombolles d’odi, molt actives entre els partidaris de l’extrema dreta, contribueixen a la polarització social, a la bretxa que cada cop s’agreuja més entre partidaris de la democràcia, en els diferents models, o els que persegueixen un retorn a l’autoritarisme més ferotge, amb valors religiosos i culturals molt segregatius. Qualsevol idea del nosaltres, com a inclusiu, es dissol en aquesta fragmentació dels llaços socials. Dit això, com ens orientem per captar la maduresa d’aquests llaços socials? Quins valors o quines pràctiques ens poden donar una idea ajustada del que es podria pensar com un avenç en termes de maduresa o progrés?\nUna ètica de les conseqüències\nL’escriptor i exministre francès André Malraux es preguntava a les seves Antimemorias si encara existien persones grans o si la infantilització social era un fet irreversible. Anys més tard, un altre pensador francès, Pascal Bruckner, va escriure un cèlebre assaig titulat La tentación de la inocencia on reflexionava sobre la temptació, cada cop més estesa, de moltes persones a declarar-se innocents de tot allò que els passava; tant se val si hi havien contribuït o no. Innocents de les conseqüències de la seva ruïna econòmica, d’un accident de trànsit o de la seva ruptura sentimental, es passejaven pel món com a belles ànimes hegelianes, queixoses del desordre del món, però sentint-se alienes a ell i reivindicant, en tant que víctimes, que algú els rescabalarà de les possibles pèrdues. S’inaugura així una cultura de la victimització, encara vigent.\nLa teoria neuròtica de la culpa\nAquesta posició subjectiva, que té després les seves manifestacions col·lectives, ja va ser analitzada per Freud en allò que ell va anomenar la “teoria neuròtica de la culpa”, un mecanisme bàsic del psiquisme humà que consisteix a donar-li la culpa a l’altre de tot allò que un li passa, obviant així qualsevol índex propi de responsabilitat. Freud va prendre l’infantil com un exemple en assenyalar com els nens poden colpejar-ne un altre i donar-li la culpa, alhora, d’aquell cop. Aquest transitivisme, propi de la primera infància, persisteix com una resta infantil al llarg de la vida i no és estrany trobar adolescents que culpen els pares de les males notes o dels fracassos sentimentals. O (suposats) adults que acusen el govern d’haver contagiat algun virus quan ells mateixos han rebutjat, prèviament, qualsevol mesura sanitària. Aquestes mateixes tesis les escoltem sovint en boca de representants polítics, que no dubten a atribuir als antecessors la responsabilitat dels seus propis fracassos. En aquest sentit, podem dir que avui la responsabilitat és un símptoma social, una falta que emergeix als lligams socials com un tret típic d’època.\nAvui la responsabilitat és un símptoma social, una falta que emergeix als lligams socials com un tret típic d’època.\nUn altre psicoanalista, Jacques Lacan, va comentar la frase de Malraux per assenyalar que l’índex més precís per captar la diferència entre allò infantil i allò adult era l’assumpció de responsabilitats respecte al que un fa o diu, sense atribuir a l’altre eleccions que són d’un mateix. La maduresa d’una persona o dels lligams col·lectius no es relaciona, doncs, amb assolir un progrés material, científic o artístic sinó amb la capacitat d’esdevenir adult: fer-se càrrec de les paraules i de les conseqüències, ja siguin en forma de satisfacció o de desplaer. Això ens porta a guiar-nos per una ètica de les conseqüències més que no pas per una ètica de les bones o males intencions. Acollir-se al fet que hom va fer alguna cosa amb les millors intencions, i no responsabilitzar-se de les conseqüències posteriors, és una altra forma d’infantilització, més estesa del que sembla. L’ètica de les conseqüències ens ajuda a fer aquest trànsit de la infància a l’adultesa, ja que apel·la a la responsabilitat –que no és altra cosa que la capacitat de respondre per allò que a un li passa– en lloc d’alimentar la culpa, que sabem només serveix per recrear-se al gaudi de la queixa i mantenir així l’status quo.\nLa gènesi d’aquest rebuig de la responsabilitat és molt profunda i s’ancora els primers anys de vida, quan el subjecte construeix la seva primera idea de si mateix i de la seva realitat psíquica. Per això, ha de traçar algunes fronteres entre allò interior (on es reconeix) i allò exterior, allò que li és aliè. Freud ens va ensenyar que en aquesta operació el nen/a rebutja tot allò que li disgusta o no ho fa amable per a l’altre que l’estima i té cura: el malhumor, l’egoisme, la crueltat o el sadisme. Aquest odi de si mateix, d’allò que li torna una imatge poc satisfactòria, el situa a l’exterior, com si no anés amb ell, i l’imputa a l’altre (semblant, germà, adult) i es declara així innocent. Aquesta intimitat rebutjada és el que Lacan va anomenar extimitat, ja que el que és íntim aquí es fa exterior a un mateix. Altres autors anteriorment, com el mateix Agustí d’Hipona, ja s’havien referit al tema a les seves Confessions on parla de l’interior intimo meo, això més interior que és el més íntim meu, el lloc on habita la veritat de cadascú.\nNo hi ha llaç social sense discurs\nUn llaç social no surt del no-res ni per generació espontània. És el resultat sempre d’un discurs que el produeix i que, com tot discurs, inclou les paraules clau que ho ordenen; el relat-ficció que aquestes paraules van teixint, els llocs que li toca ocupar a cadascú i la satisfacció promesa. Tots els discursos sempre deixen oculta –sota aquestes paraules que funcionen com a significants amos que ho emmarquen– la veritat que el sosté, que no és altra que la falta original, causa efectiva d’aquest discurs, allò que el va produir com a resposta a un buit constitutiu. Un discurs masclista, per exemple, es regeix per algunes paraules clau com virilitat, fortalesa, inferioritat de la dona; teixeix un relat sobre la superioritat natural del mascle; defineix els llocs jerarquitzats que poden ocupar els uns i els altres; promet una satisfacció de domini i amaga la veritat de subjectes mancats de tot allò que enarboren com la seva bandera: fortalesa, control, masculinitat (entesa com a posició sexual assumida).\nAvui tenim molts lligams socials construïts en clau infantil però amb conseqüències molt dramàtiques. Al discurs sexista ja comentat, podem afegir els discursos racistes i xenòfobs que se sostenen en un no voler saber res d’allò èxtim que rebutgen. Tot el relat sobre l’espoliació que els immigrants fan respecte dels nadius –i que tan bé han sabut utilitzar alguns líders populistes en els seus lemes: “Alemanya, primer”, “Reprendre el control”, “Fer Amèrica gran altra vegada”– amaga les misèries pròpies de cada país i dels seus governants, incapaços de gestionar polítiques d’ocupació o habitatge amb èxit. Aquests discursos són formes molt actuals d’aquesta teoria neuròtica de la culpa a la qual es referia Freud.\nLes xarxes socials i les bombolles d’odi\nLa novetat d’aquest segle XXI –el racisme o el masclisme tenen ja una història llarga– és que habitem en una nova realitat digital (diuen que aviat fins i tot un nou univers batejat com a metavers) que ha enllumenat una vida algorítmica on aquest procés individual analitzat per la psicoanàlisi té un ressò col·lectiu: les bombolles que aquests algoritmes creen. Les bombolles reforcen aquests mecanismes de rebuig en promoure una alienació, pròpia de la identificació, ignorant les arrels pulsionals que són sempre la nostra raó més íntima: aquests modes de satisfacció que anem adquirint i dels quals només volem reconèixer allò que ens agrada. L’odi esdevé així un afecte primari que ens orienta a les nostres vides i als nostres llaços socials en funcionar com una brúixola, encara que sigui per localitzar-nos en atzucacs.\nEls haters habiten les xarxes colpejant el proïsme i, així, tenen el seu lloc de pertinença en alguna de les bombolles que els acullen, donen un destí a les seves pulsions sàdiques i destructives i ignoren, de passada, les seves pròpies limitacions que, en el cas d’assumir-les, els col·locaria en una situació de vulnerabilitat i angoixa que prefereixen evitar com sigui. Els resulta més atractiu que l’Altre (dona, gai, immigrant, autista) funcioni com a boc expiatori que allunya el fantasma de la debilitat, la bogeria o la precarietat social.\nUna societat menys diversa és una societat menys madura, ja que ho refia tot al pare protector, abusador i dominador.\nAquestes bombolles, com ja hem dit, contribueixen a la polarització social apostant per refugis identitaris homogenis i al·lèrgics a la diversitat. Una societat menys diversa és una societat, sens dubte, menys madura ja que ho fia tot a la nostàlgia d’aquell pare padrone que, juntament amb aquest costat protector, inclou també una versió abusadora i de domini. És el seu costat fake –per descomptat aquest abús pren formes molt àmplies des del rebuig d’igualtat per a dones i nens fins a l’exercici cruel de la violència– tan ben dibuixat en algunes creacions artístiques com la pel·lícula recent de Fernando León de Aranoa, El buen patrón, en què l’actor Javier Bardem encarna magníficament aquesta figura de pare que acull els seus fills, però a canvi d’una submissió que no coneix més límits que el seu arbitri.\nAquesta voluntat de domini i aquest afany d’homogeneïtzació no és patrimoni exclusiu dels partits d’extrema dreta. Hi ha també formes actuals de llenguatges políticament correctes que, paradoxalment, fan de la diversitat idealitzada una imposició i en aquest sentit infantilitzen també els seus seguidors en rebutjar la dissidència.\nUna societat més madura i amb uns lligams socials més adults no aspiraria a rebutjar l’estranger que hi ha en cadascú i a cada comunitat. Per contra, assumiria com a punt de partida que tots som estrangers i exiliats del nostre propi Jo. Que allò estranger és allò que ens constitueix i que, si bé ho rebutgem a l’inici, hem d’aprendre a reconèixer-ho després com a propi per efectuar aquest trànsit infantil a la vida adulta. D’aquí que l’objectiu d’aquests lligams socials no sigui, en cap cas, assolir la cohesió social via l’homogeneïtzació i la supressió de la diversitat. Ni tampoc acceptar resignadament l’existència de bombolles que fragmentin el llaç social al preu d’alimentar l’odi.\nCol·laboració i conversa\nUna societat més madura ha d’apostar clarament per les pràctiques col·laboratives, en tots els seus àmbits, com a única eixida als impassos que tota civilització comporta. Avui ja no tenim la doxa que un personatge diví o terrenal ens revelaria com a coneixement sagrat. Decidir sobre la vida, la sexualitat, la mort, la criança o qualsevol tema de la polis exigeix admetre aquesta docta ignorància a què es referia Nicolas de Cusa, aquest no saber que, més que debilitar-nos, ens causa el desig de conèixer i reconèixer allò que ens resulta d’entrada estrany o incomprensible.\nUna societat més madura hauria de reaprendre a conversar com a estratègia per donar lloc a les seves diversitats i deixar obertes les preguntes i els buits que constitueixen la veritable naturalesa de qualsevol llaç social. Aquesta conversa –que avui ja només podem pensar amb una fórmula híbrida entre la presència i allò virtual– té condicions molt diferents de les propostes digitals que pretenen reduir el nostre univers a una fantasia virtual sense la presència dels cossos. Allò digital té tot el seu valor com a evocació de la presència, d’aquells llaços que van ser i que tornaran, no com la substitució. La conversa a què aspirem com a generadora de llaços socials més adults confia més en altres ingredients –als quals em refereixo al meu llibre El mundo pos-Covid. Entre la presencia y lo virtual– com acceptar el que no té sentit, acollir la sorpresa, potenciar l’humor i incloure la poesia, entesa com donar valor nou a les paraules, revitalitzant-les.\nJosé Ramón Ubieto és psicoanalista i professor de la Universitat Oberta de Catalunya. El seu últim llibre és El mundo pos-Covid. Entre la presencia y lo virtual (Ned Ediciones, 2021).\nmaduresa, societat madura, Valors, Valors 200\n←El principi del desig\n→A la recerca del temps que ens hem trobat\nL’educació 0-3, per equitat i eficiència


Ginebres Rives Premium i Pink a Sabores del Sur - FÒRUM.ad\nGinebres Rives Premium i Pink a Sabores del Sur\nOn: 20/04/18 8:30\nLa ginebra Rives tridestil·lada té un sabor únic, fàcil de beure, potent i complex. És el resultat d’un procés en el qual s’ha cuidat fins l’últim detall.\nEscollint els millors maduixots de Huelva, Rives proporciona als Pink Rives un frescor únic, destacant així com una autèntica ginebra artesanal amb gust de maduixa.\nTrobareu més informació a Sabores del Sur.\nPrevious Post: Literatura pels més menuts: Bestiari salvatge d’estar per casa\nNext Post: Lliurades les claus dels horts socials de la Seu d’Urgell


1976 – Fórmula 1 en Català\nPublicat 18 de juliol de 2016 Actualitzat 14 de febrer de 2021 per F1 en CatalàCategories:General\nVint-i-setena temporada del mundial de Fórmula 1. Campió del món de pilots: James Hunt (Gran Bretanya) Campió del món de constructors: Ferrari (Itàlia) Puntuació: 9-6-4-3-2-1. (7 millors resultats de les primeres 8 curses i 7 millors de les últimes 8). Als constructors només sumava el millor pilot de cada marca. Normes: Pes mínim de 575 kg. …\nLlegir-ne més Temporades: 1976


“Les primeres cançons tenien en compte les meves filles, la meva ruptura i una mica tot el que duia a dins” - CENT PER CENT\nDamià Fluxà (Manacor, 1976) és un músic atípic i entranyable. Fa poc ha publicat el seu primer disc en solitari Dos anys i mig, un recull de vint-i- quatre cançons que representen diferents moments de la seva vida. Parlam amb ell d’aquest disc que va començar fa cinc anys.\nQuant fa que dediques temps a la música?\nVaig començar quan tenia catorze anys, al moment en què hi va haver la moguda de rock als noranta a Manacor. Vaig començar a tocar la guitarra a diversos grups. Sempre m’ha agradat compondre i això, però no tenc carrera musical, de fet, som picapedrer. A l’edat de trenta anys vaig ser pare i em vaig aturar i vaig estar pràcticament molts d’anys fora tocar la guitarra. Després em vaig separar i va ser quan vaig tornar a tocar però en solitari.\nAquest és el teu primer disc en solitari?\nSí. Quant tenia grups m’agradava compondre les cançons, sempre feia les lletres i melodies. Jo normalment duia les cançons als assajos i després cada un aportava la seva música. Més endavant vaig tornar a agafar la guitarra i en això hi va influir la meva amistat amb Juanjo Tur que té un estudi de gravació. En aquell temps, la meva exdona feia els quaranta anys i se’m va acudir regalar-li una cançó. De fet, aquesta cançó que vaig compondre i gravar amb en Juanjo és la primera del disc. A partir d’aquí em vaig enganxar a gravar i pràcticament m’he passat els darrers quatre anys component i gravant temes amb ell. Al final hem gravat vint-i-quatre temes.\nPer tant, el disc és un recull de cançons que has anat fent al llarg dels anys…\nSí. Realment ha estat la meva necessitat de contar perquè et van passant coses, tenia ganes de compondre i escriure. El tema musical, jo toc la guitarra, però els arranjaments els ha fet en Juanjo. També hi ha hagut moltes col·laboracions d’altres músics que han anat venint a l’estudi. Música, lletres i melodies són meves, les bateries i teclats les ha fet en Juanjo que a més que ha enregistrat el disc. També hi ha cançons que hem gravat instruments de corda, de vents i cors en què hi han participat ma mare, la meva filla gran i també la meva filla petita. Potser algú s’adoni que algunes cançons sonen diferent, ja que les cançons estan gravades al llarg de quatre o cinc anys.\nCom es titula?\nEl nom que vam posar és Dos anys i mig. Vam posar el nom quan un dissenyador amic meu va fer la portada del disc, en aquell moment feia dos anys i mig que m’havia separat. Les primeres cançons tenien en compte les meves filles, la meva ruptura i una mica tot el que duia a dins.\nHi haurà format en CD?\nHo hem tret en un format USB, és com una targeta de crèdit. Al final no vaig fer cd perquè trob ja no s’usa. Per no publicar-ho a Spotify vaig elegir de fer els USB on venen les vint-i-quatre cançons i les lletres per si algú vol llegir-les. Vaig trobar que era més divertit fer-ho així, no volia fer res professional. Per ara n’hem venut fins a vuitanta al bar de Can Vinyes. De fet, vam gravar un videoclip allà mateix. Si algú en vol una còpia, encara n’hi ha de disponibles al bar.\nHas pensat de presentar-ho en directe?\nNo m’ho havia plantejat, però tenc alguns companys que m’han insistit molt. Alguns dels que han participat en el videoclip estan engrescats a tocar en directe. Quan acabi tot això per ventura ho farem. Ja els ho vaig dir als companys, si jo puc deixar la guitarra i dedicar-me només a cantar, podem fer almanco una presentació.\nprevious post: Un nou pla de protecció a la costa de Llevant\nnext post: Artesans, cada persona és un món


L’advocacia aposta per la mediació - El triangle\nCreat el Centre de Resolució Alternativa de Conflictes a la seu del Col·legi de l’Advocacia de Barcelona\nInaguració Centre Integral de Resolució Alternativa de Conflictes\nUna nova manera de resoldre conflictes sense acudir als jutjats. El Col·legi de l’Advocacia de Barcelona ha posat en funcionament el Centre Integral de Resolució Alternativa de Conflictes (ADR) per fomentar, difondre i consolidar la mediació i l’arbitratge entre l’advocacia i la ciutadania.\nEls advocats estan convençuts que es necessiten procediments ràpids i flexibles per solucionar els problemes que planteja la ciutadania. Per això, l’ICAB promou la mediació i l’arbitratge com una via essencial dins l’activitat professional de l’advocacia, amb l’objectiu que els professionals puguin informar als respectius clients de l’existència d’aquests sistemes de resolució alternativa de conflictes i alhora puguin assessorar i acompanyar-los si inicien el camí per resoldre les controvèrsies a través d’aquests sistemes.\nLa degana, Maria Eugènia Gay, va inaugurar aquest nou centre, que es troba a la seu de l’ICAB. Van ser-hi els responsables d’institucions jurídiques com el president Tribunal Superior de Justícia de Catalunya, Jesús María Barrientos, del director general de Dret i Entitats Jurídiques de la Generalitat, Xavier Bernadí, del president del Tribunal Arbitral de Barcelona, Juli de Miquel i dels diputats responsables del Centre ADR de l’ICAB, Núria Flaquer i Frederic Munné.\nLa creació sorgeix de la fusió de l’antic Centre de Mediació (CEMICAB) i del departament d’Arbitratge i és la culminació de l’aposta per implantar, consolidar i difondre els sistemes alternatius de resolució de conflictes. La posada en marxa del Centre ADR també servirà per afavorir la capitalitat de Barcelona com a centre de prestigi en mediació i arbitratge, liderant la pràctica dels ADR a nivell domèstic i internacional.\nQuè ofereix el nou centre? Doncs la tramitació de mediacions públiques en col·laboració amb la Generalitat fins la designa del professional; la tramitació integral de les mediacions privades incloent la designa del professional adscrit al Centre; la gestió del registre de mediadors i mediadores; la gestió del registre d’àrbitres; la formació en matèria de tots els ADR que es practiquen actualment; el seguiment i coordinació del Màster ADR, que l’ICAB ha inaugurat durant el curs 2018-2019; les col·laboracions amb institucions afins en matèria d’ADR per a la seva promoció i foment; les visites estudiants de mòduls i realització de pràctiques per estudiants del màster ADR; l’organització de congressos internacionals de mediació i arbitratge; les simulacions mediacions i arbitratges i altres ADR o l’atenció administrativa personalitzada a tots els usuaris.\nEl Centre ADR del Col·legi de l’Advocacia compta actualment amb prop de 700 professionals de la mediació i més de 100 àrbitres.\nPrevEl recurs de Puigdemont reobre la crisi entre JxCat i ERC


Més contrastos - Empordà\nJOSEP CAMPMAJÓ 30.04.2016 | 06:30\nEm deia fa poc el regidor Ribas que Girona és una ciutat de contrastos. I no li falta raó. A manera d'exemple: abans-d'ahir van coincidir en acabar dues activitats que, malgrat semblar properes, estan allunyades anys llum una de l'altra. I són la 36a Setmana Gastronòmica de Girona que organitza l'Associació d'Hostaleria de Girona i el Festival Strenes.\nL'edició d'enguany de Strenes ha esdevingut la consolidació d'una proposta arriscada que ha sabut reformular els clàssics festivals musicals. Ha obert els espais, rescatant escenaris mig oblidats, i ha posat Girona novament en el pinyol de la programació musical catalana amb concerts agosarats sobre sostres impossibles o amb actuacions que formaran part de l'antologia de genis tronats. I el que es preveu per al futur és molt bo. L'atreviment de la productora sumada a la complicitat del teixit cultural gironí prometen futur i innovació. La cultura gironina potser no ha de viure només de festivals, però poden servir, si són així de bons, per alimentar-la. I de moment semblaria que fins i tot el nou regidor de Cultura ho ha sabut comprendre i jugar-hi amb encert.\nA l'altre costat, però, hi ha l'ensopiment del que havia estat un dels motors fonamentals de l'economia gironina basada en el servei als visitants, l'Associació d'Hostaleria de Girona. No acabo de comprendre ben bé què coi està passant. Potser el fet que sembli que les coses ja van prou bé ha comportat un sedentarisme de les idees. No hi ha ni propostes engrescadores ni innovadores. I les que podrien provocar certa complicitat amb esdeveniments clau per a la ciutat, com el món de Joc de trons o Gimoda, són ignorades i fins i tot menystingudes. La Setmana Gastronòmica va néixer per demostrar que la gastronomia gironina era model d'innovació. Però d'això en fa 36 anys. Ara ja no cal. La caiguda des dels 49 participants de l'any passat als 35 d'enguany hauria de ser prova més que suficient. Alguna cosa està fallant i cal resoldre-ho amb celeritat. El que dèiem. Ciutat de contrastos.


Ajuntament de Sant Andreu de Llavaneres - L'empremta modernista i noucentista\nL'empremta modernista i noucentista\nConsulteu la Ruta del Modernisme a Sant Andreu de Llavaneres, aquí.\nUs podeu apuntar a la visita guiada en aquest formulari.\nTambé és interessant visitar les diverses cases modernistes i noucentistes construïdes a començament del segle XX pels estiuejants. Cal destacar can Farnés (1911), obra de l'arquitecte Ramon M. Riudor, que ha estat recentment restaurada i que és una residència dels germans de la Creu Blanca. La Torre del Sot (1910), de l'arquitecte Josep Coll i Vilaclara, que és actualment la seu d'El Casal de Llavaneres. Just davant hi ha una casa petita, però molt bonica: a ca l'Utzet (1907), obra de l'arquitecte Salvador Puiggròs.\nLes torres bessones de can Matas (1921 i 1923) són obra de l'arquitecte Joaquim Lloret Homs i continuen servint com a cases d'estiueig. Altres edificis interessants dins del nucli urbà poden ser can Mandri, antiga masia del segle XVII, reformada al segle XIX com a gran casa senyorial i, també, l'edifici de la Casa de la Vila, inaugurat el 1873 i que en bona part és obra de l'arquitecte Gaietà Boïgas i Monravà, autor entre d'altres, del monument a Colom a Barcelona i del balneari Vichy Català a Caldes de Malavella.\nEn aquesta passejada pel nucli urbà cal destacar també la possibilitat de comprar, a qualsevol de les botigues de queviures quan és la temporada, els excel·lents pèsols de Llavaneres i, a qualsevol de les pastisseries, tot l'any, la coca de Llavaneres.\nA més dels edificis de la ruta, a la Farmàcia Minerva es pot visitar un fanal dissenyat l'any 1911 per l'arquitecte modernista Josep Maria Pericas per a la façana de la farmàcia barcelonina del Dr Espinós, al carrer de la Diputació, 262.\nEl barri marítim - La riera - Nucli urbà: Ca l'Alfaro i l'Església parroquial - Molí d'en Cabot - Rocs de Sant Magí - Església antiga i ermita de la Llorita - Vistes panoràmiques


La maleta del precinema a infantil : FLOR DEL SOL\nPublicat per La maleta del precinema a 19.2.12\nAmetlla 19 de febrer de 2012 a les 21:42\nMolt interessant. No ho sabia pas.\nJoel Artigas 20 de febrer de 2012 a les 10:08\nMoltes gràcies per la informació. Potser t'interessarà conèixer el projecte de por que està fent la Miren, del bloc "LA CLASE DE MIREN: mis experiencias en el aula". Em sembla que per carnestoltes es van vestir de bruixes!\nlamaletadelprecinemaainfantil 20 de febrer de 2012 a les 11:20\nAquest any no hem anat vestits de bruixes i bruixots, però és bo saber-ho.